Diari Oficial de la Generalitat Valenciana


Sumari del DOGV 5800, del 07-07-2008 (2008/8278)

RESOLUCIÓ de 23 de juny de 2008, de la Direcció General de Justícia i Menor, per la qual s'aprova el calendari laboral d'aplicació al personal al servei de l'administració de Justícia a la Comunitat Valenciana per a l'any 2008.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5800

Data del DOGV
:   07-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8278


Data del document
:   23-06-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * legislació
    * jornada de treball
    * dia festiu
    * vacances retribuïdes
    * personal de l'administració de justícia

RESOLUCIÓ de 23 de juny de 2008, de la Direcció General de Justícia i Menor, per la qual s'aprova el calendari laboral d'aplicació al personal al servei de l'administració de Justícia a la Comunitat Valenciana per a l'any 2008. [2008/8278]  
La Llei Orgànica 6/1985, d'1 de juliol, del Poder Judicial, en la redacció donada per la Llei Orgànica 19/2003, de 23 de desembre, dedica els articles 500 i 501 a regular el règim general en matèria de jornada i horaris d'aplicació al personal al servei de l'administració de justícia.  
L'apartat 4 de l'article 500 disposa el següent: «La distribució de la jornada i la fixació dels horaris es determinarà a través del calendari laboral que, amb caràcter anual, aprovarà l'òrgan competent del Ministeri de Justícia i de les comunitats autònomes amb competències assumides, en els respectius àmbits, amb un informe previ favorable del Consell General del Poder Judicial i negociació amb les organitzacions sindicals. El calendari laboral es determinarà en funció del nombre d'hores anuals de treball efectiu."  
En compliment del que disposen els apartats 1 i 4 de l'article 500 de la Llei Orgànica del Poder Judicial, s'ha publicat la Resolució de 15 de juliol de 2005, de la Secretaria d'Estat de Justícia (BOE de 10.08.2005), per la qual es regulen la duració de la jornada general de treball en còmput anual i les de les jornades en règim de dedicació especial per al personal al servei de l'administració de justícia, resolució que és aplicable a tot el personal al servei de l'administració de justícia, regulat en l'article 470 de l'esmentat cos legal, i que es configura com a requisit previ i necessari perquè les comunitats autònomes amb competències assumides puguen distribuir la jornada i fixar els horaris de treball en el seu respectiu àmbit territorial.   
Segons el que establix l'article 10 a) del Decret 122/2007, de 27 de Juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, i els articles 6 i següents de l'Orde de 28 de novembre de 2007, de la Conselleria de Justícia i Administracions Públiques, que el desenrotlla, les competències en matèria de control del compliment del calendari anual i de la jornada i horari establit del personal al servei de l'administració de Justícia, s'atribueixen a la Direcció General de Justícia i Menor.   
Vist l'apartat quart de la Resolució de data 17 de juliol de 2006, de la Direcció General de Justícia, per la qual s'aproven les normes sobre calendari laboral d'aplicació al personal al servei de l'administració de justícia a la Comunitat Valenciana.  
Aquesta Direcció General, amb un informe previ del Consell General del Poder Judicial, i havent-se negociat amb les organitzacions sindicals integrants de la Mesa Sectorial de Negociació, resol:  
Primer  
Aprovar el calendari laboral d'aplicació al personal de l'administració de justícia en l'àmbit territorial de la Comunitat Valenciana per a l'any 2008, segons consta en l'annex I que s'adjunta a la present.  
Segon. Vigència  
La present Resolució entrarà en vigor l'endemà de la seua publicació en el Diari Oficial de la Comunitat Valenciana i conservarà la seua vigència fins al 31 de desembre de 2008.   
València, 23 de juny de 2008.- El director general de Justícia i Menor: Antonio Gastaldi Mateo.  
  
- Calendari laboral elaborat amb les festes nacionals i les festes de la Comunitat Autònoma Valenciana.  
- Les festes locals (dos per cada municipi) donaran lloc a disminuir 5 hores i mitja les hores fixes i 2 hores les flexibles, per cada dia festiu.  
  
- Calendario laboral elaborado con las fiestas nacionales y las fiestas de la Comunidad Autónoma Valenciana.  
- Las fiestas locales (dos por cada municipio) darán lugar a disminuir 5 horas y media las horas fijas y 2 horas las flexibles, por cada día festivo.